
ολιώ Ως Δαμέ 04/05/22 .. 


ΣΤΙΣ 11 ΤΟΥ ΜΑΗ ΔΙΚΑΖΟΝΤΑΙ ΟΙ 11 ΤΟΥ ΠΑΡΚΟΥ ΚΟΛΟΚΑΣΗ 


Στις 13/2 είδαμε να μετατρέπεται σε ωμή πολιτική βία όλη η σήψη της 
κυβέρνησης και του κρατικού μηχανισμού, που µπροστά στη γύµνιατης 
διαφθοράς τους δεν τους έµενε κανένα άλλο ὀπλο παρά η αστυνομική 
καταστολή. Εκείνη τη µέρα είδαµε εκατοντάδες πάνοπλους αστυνομικούς 
να εκτελούν το επιχειρησιακό πλάνο που τους είχε δοθεί απὀ την 
κυβέρνηση: να επιτίθενται απρόκλητα σε ειρηνικό πλήθος, να εκφοβίζρυν, 
να τραυματίζουν µε γκλοπ και σπρέι πιπεριού, να χτυπούν χωρίς έλεος 
στο κεφάλι ακόµα και πισώπλατα, να συλλαμβάνουν τυφλά και χωρίς 
αιτία και να µην επιτρέπουν την παροχή βοήθειας σε συλληφθέντες ή 
τραυματίες, οὖτε καν απὀ γιατρούς ή δικηγόρους, Το αποκορύφωμα 
ήταν η δολοφονική χρήση του Αίαντα εναντίον της Αναστασίας 
Δημητριάδου, η οποία, ενώ χόρευε στο πεζοδρόμιο, χτυπήθηκε µε ευθεία 
βολή από κοντινή απόσταση, µε συνέπεια να καταρρεύσει και να υποστεί 
ανεπανόρθωτη βλάβη στην ὁρασή της, 


Η κυπριακή κοινωνία εξέδωσε τη λαϊκή της ετυμηγορία για τα γεγονότα 
µια εβδομάδα αργότερα όταν ένα πλήθος 10.000 ατόμων παράκουσετα 
αντισυνταγµατικά διατάγματα απαγόρευσης διαδηλώσεων και έκανε 
ξεκάθαρο τι η πολιτική βία δεν είναι ανεκτή. Το παραμύθι της 
αστυνομίας και ορισμένων ΜΜΕ περί οχλαγωγίας των διαδηλωτών 
κατέρρευσε παταγωδώς και οι προσπάθειες της κυβέρνησηςνα 
δημιουργήσει κλίµα τρομοκρατίας έπεσαν στο κενό χάρις στην 
αποφασιστικότητα και τη µαχητικότητα όλων των συμμετεχόντων. 


Έχουν περάσει 15 µήνες απὀ τότε, και µετά το (μεχρι στιγμής) ξέπλυµα 
της Ανεξάρτητης Αρχής Διερεύνησης Ισχυρισμών και Παραπόνων κατά 
της Αστυνομίας (ΑΑΔΙΠΑ)] για την αστυνομική βαρβαρότητα της 13ης 
Φλεβάρη, οι συλληφθέντες της εν λόγω κινητοποίησης ὀχι µόνο δεν έχουν 
απαλλαγεί απὀ τις κατηγορίες, αλλά λαμβάνουν κλήσειςγιανα 
παραστούν σε δίκες, κατηγορούμενοι, μεταξύ άλλων, για «οχλαγωγία», 
για «παραβίαση της απαγόρευσης των διαδηλώσεων» και για το ότι 
δήθεν δεν φορούσαν µάσκες. Παρόλο που ορισμένοι απὀ τους 
συλληφθέντες υπήρξαν θύματα αστυνομικής βίας, βρίσκουν εαυτούςνα 
κατηγορούνται και για επίθεση εναντίον αστυνομικού. Όλη η Κύπρος 
ξέρει ότι αυτοί που θα έπρεπε να βρίσκονται στο εδώλιο για τα γεγονότα 
της 13ης Φλεβάρη, είναι αυτοί που έρχονται τώρανα στήσουν ένα 
σαθρό κατηγορητήριο εναντίον των 11 ατόμων που συνελήφθησαν 
αδίκως, 


Το πολιτικό κυνήγι μαγισσών που εξαπολύει η κυβέρνηση σε συνεργασία 
µετους δύο εγκάθετούς της στη Γενική Εισαγγελία εἶναι µια ξεκάθαρη 
εκδικητική προσπάθεια φίμµωσης όσων ανθρώπων ύψωσαν ανάστηµα 
στη διαφθορά και τον αυταρχισµό αλλά και όσων θελήσουν να το 
κάνουν μελλοντικά. Η προσπάθεια ποινικοποίησης των διαδηλωτών και 
απονοµιµοποίησης των δράσεων του κινήματος «Ώς Δαμε» γενικότερα, 
επιβεβαιώνει ότι η βίαιη καταστολή της διαδήλωσης ήταν µια συνειδητή 
πολιτική απόφαση εντός ενός πολύ συγκεκριμένου επιχειρησιακού 
πλάνου, και ὀχι ένα μεμονωμένο περιστατικό παρεκτροπής μερικών 
αστυνομικών. Παράλληλα, κανένας αστυνομικός ούτε πολιτικός δεν έχει 
οδηγηθεί στο δικαστήριο ούτε έχει κληθεί να δώσει εξηγήσεις στην 
κοινωνία για την αστυνομική βία, ενώ η κυπριακή κοινωνία εξακολουθεί 
να συγκλονίζεται απὀ κατά συρροή σκάνδαλα και κρίσεις. 


Η προώθηση της ποινικής δίωξης νέων ανθρώπων, οι οποίοι θα 
μπορούσαν να είναι ὀποιος ἡ οποιαδήποτε απὀ εµάς που πλημμυρίσαμε 
τους δρόμους της Λευκωσίας εκείνες τις µέρες του Φλεβάρη του 2021, 
είναι µια επιβεβαίωση της ετοιμότητας της ηγεσίας της Νομικής 
Υπηρεσίας να παρέχει πολιτική κάλυψη στην εκτελεστική εξουσία, 
λειτουργώντας ως το μακρύ χέρι της κυβέρνησης που τη διόρισε και 
επιβεβαιώνοντας αυτό που ήδη γνωρίζουμε: ότι η διαφθορά καιο 
αυταρχισμός εξακολουθούν να είναι ο κανόνας, και η αντίσταση µας 
εξακολουθεί να εἶναι όσο αναγκαία όσο ποτέ. 


Στις 11 Μαΐου ξεκινά η ποινική δίκη εναντίον των συλληφθέντων της 
πορείας της 13ης Φεβρουαρίου 2021. Μαζί τους στο εδώλιο του 
κατηγορουμένου Θα ανεβεί ένα κομμάτι της κυπριακής κοινωνίας που 
τὀλμησεναπει τα αυτονόητα, που απάντησε µε δυναμισμό στην 
αστυνομική βαρβαρότητα, που βγήκε στον δρόµο για να σπάσει τον 
τρόμο και φώναξε για τα δικαιώµατα όλων των κατοίκων του νησιού. 
Μαζίτους ανεβαίνει µια νεολαία που οραματίζεται, που αγωνίζεται, που 
αντιστέκεται. Όσο εντείνεται ο πόλεμος που συνεχίζει το κράτος της 
διαφθοράς εναντίον µας, τόσο θα φουντώνει η ανάγκη και ο πόθος µας 
για αγώνες, Ούτε βήμα πίσω, μέχρι να αθωωθούν οι συλληφθέντες και 
στο εδώλιο του κατηγορουμένου να ανεβούν οι πραγματικοί αυτουργοί, 
φυσικοί και ηθικοί, για τη βία που ζήσαμε στη διαμαρτυρία της 13ης 
Φεβρουαρίου, 


Με στόχο τη νοµική και πολιτική στήριξη στους 11 κατηγορούμενους της 
13ης Φεβρουαρίου 2021 ξεκινάμε σήµερα µια εκστρατεία αλληλεγγύης, 
απαιτώντας την οριστική απόσυρση των ανυπόστατων κατηγοριών 
εναντίον των 11 συλληφθέντων στο πάρκο Κολοκάση. 

Καλούμε άτοµα και οµάδες να σταθούν αλληλέγγυα στον αγώνα ενάντια 


στην ποινικοποίηση της διαμαρτυρίας και στον αυταρχισµό του 
κυπριακού κράτους, 

